Etterspørselen etter politiets bilder fra rekonstruksjonen av skytedramaet på Utøya lørdag har vært stor. Bare VG var til stede og tok bilder på avstand da 32-åringen under sterkt vakthold viste hvordan han gjennomførte de 69 drapene i AUF-leiren. Etter en vurdering har etterforskningsledelsen i Oslo politidistrikt avgjort at de ikke vil offentliggjøre noen av bildene de selv tok under rekonstruksjonen. – Oslo politidistrikt har av hensyn til etterforskningen besluttet å ikke frigi bilder fra avhøret av Anders Behring Breivik på Utøya lørdag 13. august, skriver pressesjef Unni Grøndal i en pressemelding. – I etterforskningen av straffesaker blir det vanligvis ikke frigitt bilder.